ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 105.43 കോടി ഡോസ് വാക്സിൻ
(കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 14,313 പേർക്ക്
രോഗമുക്തി നിരക്ക് 98.19%
കഴിഞ്ഞ 24 മണിക്കൂറിനിടെ 13,543 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,36,41,175 ആയി
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തിൽ താഴെ മാത്രം; നിലവിൽ 0.47 ശതമാനം; 2020 മാർച്ചിനുശേഷം ഏറ്റവും കുറഞ്ഞ നിലയിൽ
രാജ്യത്ത് നിലവിൽ ചികിത്സയിലുള്ളത് 1,61,555 പേർ
പ്രതിവാര രോഗസ്ഥിരീകരണ നിരക്ക്  കഴിഞ്ഞ 36 ദിവസമായി 2 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 26 ദിവസമായി 2 ശതമാനത്തിൽ താഴെ
ആകെ നടത്തിയത് 60.70 കോടി പരിശോധന.
പ്രധാനമന്ത്രിയുടെ ഓഫീസ്
400 മീറ്റര് ലോക അണ്ടര് 20 ചാമ്പ്യന്ഷിപ്പില് സ്വര്ണ്ണം നേടിയ ഹിമ ദാസിനെ പ്രധാനമന്ത്രി അഭിനന്ദിച്ചു
400 മീറ്റര് ലോക അണ്ടര് 20 ചാമ്പ്യന്ഷിപ്പില് സ്വര്ണ്ണം നേടിയ അത്ലറ്റ് ഹിമ ദാസിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു.
'400 മീറ്റര് ലോക അണ്ടര് 20 ചാമ്പ്യന്ഷിപ്പില് സ്വര്ണ്ണം നേടി ചരിത്ര നേട്ടം കൈവരിച്ച ഹിമ ദാസ് ഇന്ത്യയുടെ സന്തോഷവും അഭിമാനവുമാണ്. അവര്ക്ക് അഭിനന്ദനങ്ങള് ! ഈ നേട്ടം വരുംവര്ഷങ്ങളില് യുവ കായിക താരങ്ങള്ക്ക് തീര്ച്ചയായും പ്രചോദനം നല്കും', പ്രധാനമന്ത്രി പറഞ്ഞു.
NS MRD – 581
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 15.71 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
15,71,64,775
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 15.71 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
പ്രധാനമന്ത്രിയുടെ ഓഫീസ്
ഗുജറാത്ത് ഹൈക്കോടതി വജ്ര ജൂബിലി ആഘോഷങ്ങളെ പ്രധാനമന്ത്രി അഭിസംബോധന ചെയ്യും
ഗുജറാത്ത് ഹൈക്കോടതിയുടെ വജ്ര ജൂബിലി ആഘോഷ പരിപാടിയെ പ്രധാനമന്ത്രി ശ്രീ നരേന്ദ്ര മോദി നാളെ  ന് രാവിലെ 10:30 ന് വീഡിയോ കോണ്ഫറന്സിംഗ് വഴി അഭിസംബോധന ചെയ്യും. ഹൈക്കോടതി സ്ഥാപിതമായതിന്റെ അറുപത് വര്ഷം പൂര്ത്തിയായതിനോടനുബന്ധിച്ചുള്ള സ്മാരക തപാല് സ്റ്റാമ്പും അദ്ദേഹം പുറത്തിറക്കും.
കേന്ദ്ര നിയമ-നീതിന്യായ മന്ത്രി, സുപ്രീം കോടതി, ഗുജറാത്ത് ഹൈക്കോടതി ജഡ്ജിമാര്, ഗുജറാത്ത് മുഖ്യമന്ത്രി തുടങ്ങിയവര് ചടങ്ങില് പങ്കെടുക്കും. ഗുജറാത്തിലെ നിയമ രംഗത്തെ പ്രമുഖ അംഗങ്ങളും ചടങ്ങില് സന്നിഹിതരായിരിക്കും.
പ്രധാനമന്ത്രിയുടെ ഓഫീസ്
ആന്ധ്രാപ്രദേശിലെ നെല്ലൂരിൽ പൊതുയോഗത്തിലെ അപകടത്തെ തുടർന്നുണ്ടായ ജീവഹാനിയിൽ പ്രധാനമന്ത്രി അനുശോചിച്ചു
പി എം എൻ ആർ എഫിൽ നിന്ന് സഹായധനം പ്രഖ്യാപിച്ചു
ആന്ധ്രാപ്രദേശിലെ നെല്ലൂർ ജില്ലയിൽ നടന്ന ഒരു പൊതുയോഗത്തിൽ ഉണ്ടായ അപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ദുരന്തത്തിൽ മരണമടഞ്ഞവരുടെ ഉറ്റ ബന്ധുക്കൾക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്നും 2 ലക്ഷം രൂപയും , അപകടത്തിൽ പരിക്കേറ്റവർക്ക് അൻപതിനായിരം രൂപ വീതവും പ്രധാനമന്ത്രി ധനസഹായം പ്രഖ്യാപിച്ചു .
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"ആന്ധ്രാപ്രദേശിലെ നെല്ലൂരിൽ ഒരു പൊതുയോഗത്തിൽ നടന്ന അപകടത്തിൽ വേദനിക്കുന്നു. മരിച്ചവരുടെ കുടുംബങ്ങളെ അനുശോചനം അറിയിക്കുന്നു. പരിക്കേറ്റവർ ഉടൻ സുഖം പ്രാപിക്കട്ടെ. മരണപ്പെട്ട ഓരോ വ്യക്തിയുടെയും അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപ ധനസഹായം നൽകും. പരിക്കേറ്റവർക്ക് 50,000 രൂപ നൽകും: പ്രധാനമന്ത്രി നരേന്ദ്രമോദി"
ആരോഗ്യ, കുടുംബക്ഷേമ മന്ത്രാലയം
'നമ്മെ തടയാന് മഹാമാരിയെ അനുവദിക്കില്ല'; കോവിഡ് 19ന്റെ പശ്ചാത്തലത്തില് ഉഭയകക്ഷി ആരോഗ്യ സഹകരണത്തെക്കുറിച്ച് സ്വീഡനിലെ ആരോഗ്യമന്ത്രിയുമായി ചര്ച്ച ചെയ്ത് കേന്ദ്രമന്ത്രി ഡോ. ഹര്ഷ് വര്ധന്
(ആരോഗ്യ, വൈദ്യശാസ്ത്ര മേഖലകളിലെ സഹകരണവുമായി ബന്ധപ്പെട്ട് സ്വീഡനിലെ ആരോഗ്യ സാമൂഹികകാര്യ മന്ത്രി ലെന ഹല്ലെന്ഗ്രെന് കേന്ദ്ര ആരോഗ്യ-കുടുംബക്ഷേമ മന്ത്രി ഡോ. ഹര്ഷ് വര്ധനുമായി ചര്ച്ച നടത്തി.
ഇരുരാജ്യങ്ങളിലെയും കോവിഡ് 19 സാഹചര്യവും പ്രതിരോധപ്രവര്ത്തനങ്ങളും വരുംകാല നടപടികളും രണ്ടുമന്ത്രിമാരും വിശദമായി ചര്ച്ച ചെയ്തു. ലോകാരോഗ്യ സംഘടനയുടെ എക്സിക്യൂട്ടീവ് ബോര്ഡ് അധ്യക്ഷനായി തെരഞ്ഞെടുക്കപ്പെട്ട ഡോ. ഹര്ഷ് വര്ധനെ, ലെന ഹല്ലെന്ഗ്രെന് അഭിനന്ദിച്ചു. കൂടുതല് പേരുടെ രോഗാവസ്ഥ കണ്ടെത്താനും നേരത്തെ ചികിത്സ ലഭ്യമാക്കാനും ഇന്ത്യ പരിശോധനാശേഷി വര്ധിപ്പിച്ച നടപടിയെ അവര് പ്രശംസിച്ചു.
സംയുക്ത പ്രവര്ത്തകസമിതിതലത്തില് പത്ത് ഉഭയകക്ഷി ചര്ച്ചകള് കണ്ട ഇന്ത്യ-സ്വീഡന് കൂട്ടുകെട്ടിന്റെ ഒരു ദശാബ്ദത്തെക്കുറിച്ച് ഡോ. ഹര്ഷ് വര്ധന് സംസാരിച്ചു. കുറച്ചു വര്ഷങ്ങളായി ഇന്ത്യാ ഗവണ്മെന്റ് കരസ്ഥമാക്കിയ അതുല്യനേട്ടങ്ങളെക്കുറിച്ചും അദ്ദേഹം പരാമര്ശിച്ചു: ''550 ദശലക്ഷം പേര്ക്കു സുരക്ഷയൊരുക്കുന്നതാണ് ആയുഷ്മാന് ഭാരത് യോജന. മാതൃ-ശിശുമരണ നിരക്ക് കുറയ്ക്കാന് കഴിഞ്ഞു. 2025ഓടെ ക്ഷയരോഗം പൂര്ണമായും ഇല്ലാതാക്കുക എന്ന ലക്ഷ്യത്തിലേയ്ക്ക് വലിയ ചുവടുവയ്പുകള് വച്ചു. ഇന്ത്യയുടെ ഡിജിറ്റല് ഹെല്ത്ത് പ്രോഗ്രാം ആരോഗ്യസംരക്ഷണ സംവിധാനവുമായി വിവരസാങ്കേതിക വിദ്യയെ സംയോജിപ്പിക്കും''. ആന്റിബയോട്ടിക് റെസിസ്റ്റൻസ് " ബന്ധപ്പെട്ട ഗവേഷണത്തില് ഇന്ത്യ ബഹുദൂരം മുന്നിലാണെന്നും അദ്ദേഹം പറഞ്ഞു.
കോവിഡ് -19 മഹാമാരി കൈകാര്യം ചെയ്തതിലൂടെ ഇന്ത്യ മനസിലാക്കിയ പാഠങ്ങളെക്കുറിച്ചും ഡോ. ഹര്ഷ് വര്ധന് പറഞ്ഞു, ''135 കോടി ജനങ്ങളുള്ള രാജ്യമായിട്ടും ഇന്ത്യയില് രോഗമുക്തി നിരക്ക് 61 ശതമാനത്തിലധികമാണ്. മരണനിരക്കാകട്ടെ 2.78 ശതമാനത്തിലും. പ്രതിദിനം 2.5 ലക്ഷം പേരിലാണ് പരിശോധന നടത്തുന്നത്. നാലുമാസം മുമ്പ് രോഗനിര്ണയത്തിന് ഒരു ലാബ് മാത്രമുള്ള അവസ്ഥയില് നിന്ന് ഇപ്പോള് 1100 ലധികം ലാബുകളിലേയ്ക്ക് എത്തിയിരിക്കുന്നു'.
ദീര്ഘവീക്ഷണമുള്ള പ്രധാനമന്ത്രിയുടെ നേതൃത്വത്തില്, കൊറോണ വ്യാപനത്തെ ഒരവസരമായി ഇന്ത്യ ഉപയോഗപ്പെടുത്തിയെന്നും ഡോ. ഹര്ഷ് വര്ധന് പറഞ്ഞു.
രാജ്യത്ത് ഇപ്പോള് നൂറിലധികം പിപിഇ നിര്മാണ യൂണിറ്റുകളുണ്ട്. പ്രതിദിനം 5 ലക്ഷം പിപിഇയാണ് നിര്മ്മിക്കുന്നത്. കൂടാതെ എന് 95 മാസ്കുകളുടെയും വെന്റിലേറ്ററുകളുടെയും ഉല്പ്പാദനം വര്ധിപ്പിച്ചു. നൂറിലധികം രാജ്യങ്ങള്ക്ക് ഇന്ത്യ ഹൈഡ്രോക്ലോറോക്ക്വിന് വിതരണം ചെയ്തുവെന്നും സ്വീഡന് ആരോഗ്യമന്ത്രിയെ ഡോ. ഹര്ഷ് വര്ധന് അറിയിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 191.96 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 15,044 പേര്
ചികിത്സയിലുള്ളത് 0.03 ശതമാനം പേര്
രോഗമുക്തി നിരക്ക് 98.75%
കഴിഞ്ഞ 24 മണിക്കൂറിനിടെ 2,614 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,25,92,455 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,259 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 84.58 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 4,51,179 പരിശോധനകള്.
(ND
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ സിംലയിൽ 'ഗരീബ് കല്യാണ് സമ്മേളന'ത്തില് പങ്കെടുക്കും
മോദി ഗവണ്മെന്റ് എട്ട് വര്ഷം പൂര്ത്തിയാക്കുന്നന്ന വേളയിലാണ് രാജ്യത്തുടനീളം ഗരീബ് കല്യാണ് സമ്മേളനം സംഘടിപ്പിക്കുന്നത്
രാജ്യത്തുടനീളമുള്ള തെരഞ്ഞെടുക്കപ്പെട്ട ജനപ്രതിനിധികള് പൊതുജനങ്ങളുമായി നേരിട്ട് സംവദിക്കുന്നതിന് ചടങ്ങു് സാക്ഷ്യം വഹിക്കും
ഒന്പത് കേന്ദ്ര മന്ത്രാലയങ്ങളുടെയും വിവിധ വകുപ്പുകളുടെയും പരിപാടികളുടെ ഗുണഭോക്താക്കളുമായി പ്രധാനമന്ത്രി സംവദിക്കും
പിഎം-കിസാന്റെ പതിനൊന്നാം ഗഡുവും പ്രധാനമന്ത്രി വിതരണം ചെയ്യും
പ്രധാനമന്ത്രി ശ്രീ നരേന്ദ്ര മോദി 2022 മേയ് 31 ന് ഹിമാചല് പ്രദേശിലെ സിംല സന്ദര്ശിക്കും. രാവിലെ 11 മണിക്ക് പ്രധാനമന്ത്രി 'ഗരീബ് കല്യാണ് സമ്മേളന'ത്തില് പങ്കെടുക്കും. പ്രധാനമന്ത്രിയുടെ നേതൃത്വത്തിലുള്ള ഗവണ്മെന്റ് എട്ട് വര്ഷം പൂര്ത്തിയാക്കുന്നത് അടയാളപ്പെടുത്തുന്നതിനായാണ് പുതുമയുള്ള ഈ പൊതുപരിപാടി. സംസ്ഥാന തലസ്ഥാനങ്ങള് ജില്ലാ ആസ്ഥാനങ്ങള് കൃഷി വിജ്ഞാന കേന്ദ്രങ്ങള് എന്നിങ്ങനെ രാജ്യത്തുടനീളം പരിപാടി സംഘടിപ്പിക്കും. ഗവണ്മെന്റ് നടപ്പാക്കുന്ന വിവിധ ക്ഷേമപദ്ധതികളെക്കുറിച്ചുള്ള പ്രതികരണം അറിയുന്നതിനായി രാജ്യത്തുടനീളമുള്ള തെരഞ്ഞെടുക്കപ്പെട്ട ജനപ്രതിനിധികള് പൊതുജനങ്ങളുമായി നേരിട്ട് സംവദിക്കുകയെന്നതാണ് സമ്മേളനം വിഭാവനചെയ്യുന്നത്.
രാജ്യത്തുടനീളം മുഖ്യമന്ത്രിമാര്, കേന്ദ്ര മന്ത്രിമാര്, സംസ്ഥാന മന്ത്രിമാര്, പാര്ലമെന്റ് അംഗങ്ങള്, നിയമസഭാ സാമാജികര്, മറ്റ് തെരഞ്ഞെടുക്കപ്പെട്ട ജനപ്രതിനിധികള് എന്നിവര് തങ്ങളുടെ ബന്ധപ്പെട്ട സ്ഥലങ്ങളില് പൊതുജനങ്ങളുമായി നേരിട്ട് സംവദിച്ചുകൊണ്ട് രാവിലെ 9.45ന് 'ഗരീബ് കല്യാണ് സമ്മേളനം' ആരംഭിക്കും. ഏകദേശം 11:00 മണിയോടെ പ്രധാനമന്ത്രി പരിപാടിയില് ചേരുന്നമ്പോള്, സംസ്ഥാന, പ്രാദേശിക തലത്തിലുള്ള വിവിധ പരിപാടികള് പരിഗണിക്കപ്പെട്ടു കഴിയുകയും സമ്മേളനം ദേശീയതലത്തിലേക്കാകുകയും ചെയ്യും. സമ്മേളനത്തില്, കേന്ദ്രഗവണ്മെന്റിന്റെ ഒന്പത് മന്ത്രാലയങ്ങളുടെ/വകുപ്പുകളുടെ വിവിധ പരിപാടികളുടെ ഗുണഭോക്താക്കളുമായി പ്രധാനമന്ത്രി നേരിട്ട് സംവദിക്കുകയും ചെയ്യും.
ജനങ്ങളുടെ ജീവിതത്തില് ക്ഷേമപദ്ധതികളുടെ സ്വാധീനം മനസ്സിലാക്കാനും വിവിധ ഗവണ്മെന്റ് പരിപാടികളുമായി ഒരുമിപ്പിക്കലിന്റെയും പരിപൂര്ണ്ണതിയില് എത്തിക്കുന്നതിന്റെയും സാദ്ധ്യതകളെക്കുറിച്ച് പൊതുജനങ്ങളുടെ സ്വതന്ത്രവും വ്യക്തവുമായ പ്രതികരണം ആരായാനുമാണ് രാജ്യത്തുടനീളം സംഘടിപ്പിക്കുന്ന തടസരഹിതമായ ആശയവിനിമയം നടത്തുന്ന ഈ പരിപാടി കൊണ്ട് ലക്ഷ്യമാക്കുന്നത്. രാജ്യത്തെ പൗരന്മാരുടെ ജീവിതം സുഗമമാക്കുന്നതിന് ഗവണ്മെന്റ് പരിപാടികള് കൂടുതല് കാര്യക്ഷമമായി എത്തിക്കുന്നതിനും ലഭ്യമാക്കുന്നതിനുമുള്ള പരിശ്രമമാണ് ഇത്.
പ്രധാനമന്ത്രി കിസാന് സമ്മാന് നിധി  പദ്ധതിയുടെ 11-ാം ഗഡു സാമ്പത്തിക ആനുകൂല്യവും പ്രധാനമന്ത്രി വിതരണം ചെയ്യും . ഇത് ഗുണഭോക്താക്കളായ ഏകദേശം പത്തുകോടി കര്ഷക കുടുംബങ്ങള്ക്കുള്ള 21,000 കോടി രൂപ കൈമാറ്റം ചെയ്യാന് സഹായിക്കും. ഈ അവസരത്തില്, പ്രധാനമന്ത്രി രാജ്യത്തുടനീളമുള്ള  ഗുണഭോക്താക്കളുമായും സംവദിക്കും.
-ND-
(
പ്രധാനമന്ത്രിയുടെ ഓഫീസ്
പ്രധാനമന്ത്രി ഈദുൽ ഫിത്തർ ആശംസകൾ അറിയിച്ചു
പ്രധാനമന്ത്രി ശ്രീ നരേന്ദ്ര മോദി ഈദുൽ ഫിത്തർ ദിനത്തിൽ പൗരന്മാർക്ക് ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു:
“ഈദുൽ ഫിത്തർ ആശംസകൾ. നമ്മുടെ സമൂഹത്തിൽ സൗഹാർദത്തിന്റെയും അനുകമ്പയുടെയും മനോഭാവം വളരട്ടെ. എല്ലാവരുടെയും ഉത്കൃഷ്ടമായ ആരോഗ്യത്തിനും ക്ഷേമത്തിനും വേണ്ടി ഞാൻ പ്രാർത്ഥിക്കുന്നു. ഈദ് മുബാറക്!”
-ND-
(
പ്രധാനമന്ത്രിയുടെ ഓഫീസ്
ഫിലിപ് രാജകുമാരന്റെ നിര്യാണത്തിൽ പ്രധാനമന്ത്രിയുടെ അനുശോചനം
എലിസബത്ത് രാജ്ഞിയുടെ ഭർത്താവ് ഫിലിപ്പ് രാജകുമാരന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. ബ്രിട്ടീഷ് ജനതയെയും രാജകുടുംബത്തെയും അദ്ദേഹം അനുശോചനം അറിയിച്ചു.
"ഫിലിപ് രാജകുമാരന്റെ നിര്യാണത്തെ കുറിച്ചുള്ള എന്റെ ചിന്തകള് ബ്രിട്ടീഷ് ജനതയോടും രാജകുടുംബത്തോടും ഒപ്പമാണ്. വിശിഷ്ടമായ സൈനിക സേവനം അനുഷ്ഠിച്ച അദ്ദേഹം നിരവധി സാമൂഹിക സേവന സംരംഭങ്ങളിൽ മുൻപന്തിയിലുമായിരുന്നു. അദ്ദേഹത്തിന്റെ ആത്മാവിന് നിത്യശാന്തി നേരുന്നു". - പ്രധാനമന്ത്രി ട്വിറ്ററിൽ കുറിച്ചു.
തെരഞ്ഞെടുപ്പ് കമ്മീഷന്
എല്ലാ സംസ്ഥാനങ്ങളിലും/കേന്ദ്ര ഭരണ പ്രദേശങ്ങളിൽ നിന്നുമുള്ള മുഖ്യ തെരഞ്ഞെടുപ്പ് ഓഫീസർമാരുടെ സമ്മേളനം, കേന്ദ്ര തെരെഞ്ഞെടുപ്പ് കമ്മീഷൻ സംഘടിപ്പിച്ചു
കേന്ദ്ര തെരഞ്ഞെടുപ്പ് കമ്മീഷൻ ഇന്നലെ ന്യൂ ഡൽഹിയിൽ എല്ലാ സംസ്ഥാനങ്ങളിലെയും/കേന്ദ്ര ഭരണ പ്രദേശങ്ങളിലെയും മുഖ്യ തെരഞ്ഞെടുപ്പ് ഓഫീസർമാരുമായി ഒരു യോഗം സംഘടിപ്പിച്ചു. വോട്ടർ പട്ടിക, പോളിംഗ് സ്റ്റേഷനുകൾ, നിലവിലുള്ള പ്രത്യേക പുനരവലോകനം, ഐടി ആപ്ലിക്കേഷനുകൾ, പരാതികൾ സമയബന്ധിതമായി പരിഹരിക്കൽ, ഇവിഎം/വിവിപാറ്റുകൾ, പോളിംഗ് ഉദ്യോഗസ്ഥർക്ക് പരിശീലനം, വാർത്ത മാധ്യമങ്ങളിലൂടെയുള്ള പ്രചാരണം, വോട്ടർമാര്ക്കുള്ള ബോധവത്കരണം എന്നിവയുമായി ബന്ധപ്പെട്ട വിവിധ വിഷയ വിഷയങ്ങൾ ചർച്ച ചെയ്തു.
കമ്മീഷന്റെ സംസ്ഥാനങ്ങളിലെ പ്രതിനിധീകളെന്ന നിലയിൽ സിഇഒമാരുടെ പ്രാധാന്യത്തെക്കുറിച്ച് മുഖ്യ തെരെഞ്ഞെടുപ്പ് കമ്മീഷൻ ശ്രീ സുശീൽ ചന്ദ്ര തന്റെ പ്രസംഗത്തിൽ ഊന്നിപ്പറഞ്ഞു. വോട്ടർപട്ടികയുടെ കൃത്യത, എല്ലാ വോട്ടർമാർക്കും എല്ലാ പോളിംഗ് ബൂത്തുകളിലും മിനിമം സൗകര്യങ്ങളുടെ ലഭ്യത ഉറപ്പാക്കിക്കൊണ്ട്, മെച്ചപ്പെട്ട സൗകര്യങ്ങൾ നടപ്പാക്കാൻ അദ്ദേഹം സിഇഒമാരോട് ആവശ്യപ്പെട്ടു. വോട്ടർ രജിസ്ട്രേഷനുമായി ബന്ധപ്പെട്ട് തീർപ്പാക്കാത്ത എല്ലാ അപേക്ഷകളും വേഗത്തിൽ പരിഹരിക്കാൻ അദ്ദേഹം സിഇഒമാരോട് ആവശ്യപ്പെട്ടു. മികച്ച വോട്ടർ അനുഭവം ഉറപ്പാക്കാൻ എല്ലാ ശ്രമങ്ങളും നടത്തണമെന്ന് അദ്ദേഹം ആവർത്തിച്ചു. സിഇഒമാർ, രാഷ്ട്രീയ പാർട്ടികളുമായി നിരന്തരം ആശയവിനിമയം നടത്തി അവർക്ക് പരാതികൾ ഉണ്ടെങ്കിൽ പരിഹരിക്കണമെന്നും അദ്ദേഹം കൂട്ടിച്ചേർത്തു.
കമ്മീഷൻ നിർദ്ദേശങ്ങൾ രാജ്യത്തുടനീളമുള്ള എല്ലാ സംസ്ഥാനങ്ങളിലും കേന്ദ്രഭരണ പ്രദേശങ്ങളിലും ഒരേപോലെ നടപ്പാക്കപ്പെടുന്നുവെന്ന് ഉറപ്പാക്കുന്നതിനും അതിന് എന്തെങ്കിലും വിടവുകളും വെല്ലുവിളികളും ഉണ്ടെങ്കിൽ തിരിച്ചറിയുകയുമാണ് ഈ സമ്മേളനത്തിന്റെ ലക്ഷ്യമെന്ന് സിഇസി ശ്രീ സുശീൽ ചന്ദ്ര പറഞ്ഞു. തെരഞ്ഞെടുപ്പുമായി ബന്ധപ്പെട്ട് സിഇഒമാർ നടത്തുന്ന പുതിയ സംരംഭങ്ങളും പ്രവർത്തനങ്ങളും പൊതു ജനങ്ങളിലെത്തിക്കാൻ മാധ്യമങ്ങളിലൂടെ പതിവായി പ്രചരിപ്പിക്കണമെന്നും മുഖ്യ തെരെഞ്ഞെടുപ്പ് കമ്മീഷൻ ആവശ്യപ്പെട്ടു.
ആഭ്യന്തരകാര്യ മന്ത്രാലയം
രാജ്യത്ത് കോവിഡ് മഹാമാരിയെ പ്രതിരോധിക്കുന്നത് ലക്ഷ്യമിട്ട് ആഭ്യന്തരമന്ത്രാലയം പുതുക്കിയ സംക്ഷിപ്ത മാർഗനിർദേശങ്ങൾ പുറത്തിറക്കി
പുതുക്കിയ മാർഗനിർദേശങ്ങൾ പ്രകാരം ലോക് ഡൗണിൽ പുതിയതായി ഇളവനുവദിച്ചിട്ടുള്ള പ്രവൃത്തികൾ ഈ മാസം 20 മുതൽ അനുവദിക്കും
കോവിഡ് മഹാമാരിയുടെ വ്യാപനം തടയുന്നത് ലക്ഷ്യമിട്ട് ആഭ്യന്തരമന്ത്രാലയം പുറത്തിറക്കിയ മാർഗ്ഗനിര്ദേശങ്ങളിൽ പറയുന്ന ലോക് ഡൗൺ നടപടികൾ, അടുത്ത മാസം മൂന്നു വരെ തുടരും. ഇത് സംബന്ധിച്ച് കേന്ദ്ര ഗവണ്മെന്റ് ഇന്നലെ ഉത്തരവ് പുറപ്പെടുവിച്ചു .
ഈ ഉത്തരവ് നടപ്പാക്കുന്നതിന്റെ ഭാഗമായി,ലോക് ഡൗൺ നടപടികളെപ്പറ്റിയുള്ള പുതുക്കിയ നിർദേശങ്ങൾ ആഭ്യന്തരമന്ത്രാലയം പുറത്തിറക്കി .കോവിഡ് മഹാമാരിയുടെ വ്യാപനം നിയന്ത്രിക്കുന്നതിനായി കേന്ദ്ര ഗവണ്മെന്റിനു കീഴിലെ വിവിധ മന്ത്രാലയങ്ങൾ,വകുപ്പുകൾ,സംസ്ഥാനങ്ങൾ,കേന്ദ്രഭരണപ്രദേശങ്ങൾ എന്നിവർ സ്വീകരിക്കേണ്ട നടപടികൾ ഉൾപ്പെടുന്നതാണ് പുതിയ നിർദേശങ്ങൾ. കോവിഡ് 19 മായി ബന്ധപ്പെട്ട പ്രവർത്തനങ്ങളിൽ രാജ്യവ്യാപകമായി പാലിക്കേണ്ട നിർദേശങ്ങൾ, സാമൂഹിക അകലം ഉറപ്പാക്കാനായി കാര്യാലയങ്ങൾ,ജോലിസ്ഥലങ്ങൾ, വ്യവസായശാലകൾ,മറ്റു സ്ഥാപനങ്ങൾ എന്നിവ പിന്തുടരേണ്ട പ്രവർത്തനചട്ടങ്ങൾ , ലോക് ഡൗൺ നിർദേശങ്ങൾ ലംഘിക്കുന്നവർക്കുള്ള ശിക്ഷാനടപടികൾ എന്നിവയും പുതുക്കിയ മാർഗനിർദേശങ്ങളിൽ പറയുന്നു. ഇന്ത്യൻ പീനൽ കോഡ്,2005 ലെ ദുരന്ത നിവാരണ നിയമം എന്നിവയിലെ വിവിധ വകുപ്പുകൾ പ്രകാരമാവും ശിക്ഷാ നടപടികൾ സ്വീകരിക്കുക.
രാജ്യത്തെ ജനങ്ങൾ നേരിടുന്ന ബുദ്ധിമുട്ടുകൾ ലഘൂകരിക്കുന്നതിന്റെ ഭാഗമായി,തിരഞ്ഞെടുക്കപ്പെട്ട ചില പ്രവൃത്തികൾക്ക് ഈ മാസം 20 മുതൽ ഇളവ് അനുവദിക്കും. എങ്കിലും,ലോക് ഡൗൺ നടപടികളുടെ ഭാഗമായി നിലവിലുള്ള, കർശന മാർഗനിർദേശങ്ങൾ പാലിച്ചാവണം ,സംസ്ഥാന-കേന്ദ്രഭരണപ്രദേശ ഗവണ്മെന്റുകളും ജില്ലാ ഭരണകൂടങ്ങളും ഇത്തരം പ്രവർത്തികൾ നടപ്പിൽ വരുത്തേണ്ടത് . കാര്യാലയങ്ങൾ,ജോലിസ്ഥലങ്ങൾ, വ്യവസായശാലകൾ , സ്ഥാപനങ്ങൾ തുടങ്ങിയ ഇടങ്ങളിൽ സാമൂഹിക അകലം പാലിക്കാനുള്ള സംവിധാനങ്ങളടക്കം ആവശ്യമായ തയ്യാറെടുപ്പുകൾ നടത്തി വേണം ഈ ഇളവുകൾ അനുവദിക്കാൻ.ഇത് സംസ്ഥന-കേന്ദ്രഭരണ പ്രദേശങ്ങളും ജില്ലാ ഭരണകൂടങ്ങളും ഉറപ്പാകേണ്ടതുണ്ട്.
എന്നാൽ,സംസ്ഥാന-കേന്ദ്രഭരണപ്രദേശ -ജില്ലാ ഭരണകൂടങ്ങൾ നിയന്ത്രിത മേഖലകളായി പ്രഖ്യാപിച്ചിട്ടുള്ള പ്രദേശങ്ങൾക്ക് പുതുക്കിയ മാർഗനിർദേശങ്ങൾ ബാധകമായിരിക്കില്ല .ഏതെങ്കിലും സ്ഥലം,നിയന്ത്രിത മേഖലയായി പുതിയതായി ഉൾപ്പെടുത്തുകയാണെങ്കിൽ, ആ ഉത്തരവ് വരുന്നത് വരെ അവിടെ അനുവദിച്ചിട്ടുള്ള എല്ലാ പ്രവർത്തികളും റദ്ദാക്കപ്പെടും.എന്നാൽ,ആരോഗ്യ കുടുംബക്ഷേമ മന്ത്രാലയം പുറത്തിറക്കിയ നിർദേശങ്ങളുടെ ഭാഗമായി പ്രത്യേക ഇളവ് അനുവദിച്ചിട്ടുള്ള പ്രവർത്തനങ്ങളെ ഈ വ്യവസ്ഥയിൽ നിന്ന് ഒഴിവാക്കിയിട്ടുണ്ട്.
പുതുക്കിയ സംക്ഷിപ്ത മാർഗനിർദേശങ്ങൾ രാജ്യത്തുടനീളം കർശനമായി പാലിക്കപ്പെടുന്നുണ്ടെന്ന് ഉറപ്പാക്കണമെന്ന്,ആഭ്യന്തരമന്ത്രാലയം രാജ്യത്തെ വിവിധ മന്ത്രാലയങ്ങൾക്കും വകുപ്പുകൾക്കും സംസ്ഥാന-കേന്ദ്രഭരണപ്രദേശങ്ങൾക്കും നിർദേശം നൽകി .
പുതുക്കിയ നിർദേശങ്ങൾ കാണാൻ ക്ലിക്ക് ചെയ്യുക
https://pibcms.nic.in/WriteReadData/ebooklat/Revised%20Consolidated%20Guidelines.PDF(
പ്രത്യേക സേവനങ്ങളും ഫീച്ചറുകളും
അപേക്ഷ ക്ഷണിച്ചു
തിരുവനന്തപുരം 22 ഫെബ്രുവരി 2023
കേന്ദ്ര യുവജനകാര്യ-കായിക മന്ത്രാലയത്തിന് കീഴിലുള്ള നെഹ്റു യുവ കേന്ദ്ര സംഘാതനിൽ നാഷണൽ യൂത്ത് വോളണ്ടിയർമാരാകാൻ അപേക്ഷ ക്ഷണിച്ചു. അടിസ്ഥാന യോഗ്യത പത്താം ക്ലാസാണ്. ഉയർന്ന വിദ്യാഭ്യാസ യോഗ്യതയുള്ളവർക്കും യൂത്ത് ക്ലബ്, നാഷണൽ സർവീസ് സ്കീം, എൻ.സി.സി തുടങ്ങിയ സംഘടനകളിൽ പ്രവർത്തിച്ചവർക്കും മുൻഗണന. പ്രായപരിധി 18നും 29 നുമിടയിൽ. അടുത്തമാസം 9 ന് മുൻപ് www.nyks.nic.in എന്ന വെബ്സൈറ്റിൽ അപേക്ഷ സമർപ്പിക്കണം. തിരഞ്ഞെടുക്കപ്പെടുന്നവർക്ക് പരിശീലനത്തിന് ശേഷം പ്രതിമാസം 5000 രൂപ ഓണറേറിയം ലഭിക്കും. രണ്ട് വർഷത്തേക്കാണ് നിയമനം. നെഹ്റു യുവ കേന്ദ്രയിൽ സ്ഥിര നിയമനത്തിനുള്ള അർഹതയായി ഇത് കണക്കാക്കില്ല.
കേരളം , ലക്ഷദ്വീപ്, മാഹി എന്നിവിടങ്ങളിലെ ജില്ലാ നെഹ്റു യുവ കേന്ദ്രകളിലായി ഒരു ബ്ലോക്കിൽ രണ്ട് പേർ വീതം ആകെ 358 പേരെയാണ് വോളണ്ടിയർമാരെയാണ് നിയമിക്കുന്നത്.
കൂടുതൽ വിവരങ്ങൾക്ക് നെഹ്റു യുവ കേന്ദ്ര ജില്ലാ യൂത്ത് ഓഫീസർമാരുമായി ബന്ധപ്പെടേണ്ടതാണ്.
-ND-
(Visitor Counter : 41
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
ഈ വര്ഷം 21.365 ബില്ല്യണ് യൂണിറ്റിന്റെ സൗരോര്ജ്ജ ഉല്പ്പാദനം
 വരെയുള്ള കാലയളവില് രാജ്യത്തെ ആകെ സൗരോര്ജ്ജ ഉല്പ്പാദനം 21.365 ബില്ല്യണ് യൂണിറ്റാണെന്ന് കേന്ദ്ര നവ, പുനരുല്പ്പാദന, ഊര്ജ്ജ വകുപ്പ് സഹമന്ത്രി ശ്രീ. ആര്.കെ. സിംഗ് രാജ്യസഭയില് രേഖാമൂലം അറിയിച്ചു. 2017-18 ല് രാജ്യത്തെ ആകെ സൗരോര്ജ്ജ ഉല്പ്പാദനം 25.871 ബില്ല്യണ് യൂണിറ്റ് ആയിരുന്നു. 2022 മാര്ച്ചോടെ 175 ജിഗാവാട്ട് പുനരുല്പ്പാദന ഊര്ജ്ജ ശേഷി കൈവരിക്കാന് ഗവണ്മെന്റ് ലക്ഷ്യമിടുന്നതായി ശ്രീ. ആര്.കെ. സിംഗ് അറിയിച്ചു.
AM/MRD
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 208.25 കോടി കടന്നു
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 208.25 കോടി  കടന്നു. 2,76,48,331 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.97 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 1,17,508 പേരാണ്. ഇത് ആകെ രോഗബാധിതരുടെ 0.27 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 14,238 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,36,23,804 ആയി. ദേശീയ രോഗമുക്തി നിരക്ക് 98.54%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 14,917 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 4.65 ശതമാനമാണ്. പ്രതിദിന രോഗസ്ഥിരീകരണ നിരക്ക് 7.52 ശതമാനമാണ്.
RRTN
പ്രധാനമന്ത്രിയുടെ ഓഫീസ്
ജി20 നേതാക്കളുടെ ഉച്ചകോടിക്കിടെ പ്രധാനമന്ത്രിയും ഫ്രാൻസ് പ്രസിഡന്റും തമ്മിലുള്ള ഉഭയകക്ഷി കൂടിക്കാഴ്ച.
ഇറ്റലിയിലെ റോമിൽ നടക്കുന്ന ജി20 ഉച്ചകോടിക്കിടെ പ്രധാനമന്ത്രി ശ്രീ നരേന്ദ്ര മോദി ഫ്രാൻസ് പ്രസിഡന്റ് ഇമ്മാനുവൽ മാക്രോണുമായി 2021 ഒക്ടോബർ 30-ന് ഉഭയകക്ഷി ചർച്ച നടത്തി.
ഇന്ത്യ-ഫ്രാൻസ് തന്ത്രപരമായ പങ്കാളിത്തത്തിന്റെ വിപുലമായ അവസ്ഥയിൽ ഇരു നേതാക്കളും സംതൃപ്തി രേഖപ്പെടുത്തി.
2021 സെപ്റ്റംബ റിൽ പുറത്തിറക്കിയ യൂറോപ്യൻ യൂണിയന്റെ ഇന്തോ-പസഫിക് തന്ത്രത്തെ പ്രധാനമന്ത്രി സ്വാഗതം ചെയ്യുകയും ഫ്രാൻസിന്റെ നേതൃത്വപരമായ പങ്കിന് ഫ്രഞ്ച് പ്രസിഡന്റിന് നന്ദി പറയുകയും ചെയ്തു. ഇൻഡോ-പസഫിക്കിൽ സഹകരിക്കുന്നതിനും മേഖലയിൽ സ്വതന്ത്രവും, തുറന്നതും , നിയമങ്ങൾ അടിസ്ഥാനമാക്കിയുള്ളതുമായ ക്രമത്തിന് സംഭാവന നൽകുന്നതിന് പുതിയതും നൂതനവുമായ മാർഗ്ഗങ്ങൾ കണ്ടെത്താനുമുള്ള തങ്ങളുടെ പ്രതിബദ്ധത ഇരു നേതാക്കളും ആവർത്തിച്ച് ഉറപ്പിച്ചു.
വരാനിരിക്കുന്ന സി ഓ പി 26 നെ കുറിച്ചും കാലാവസ്ഥാ സാമ്പത്തിക വിഷയങ്ങളിൽ ശ്രദ്ധ കേന്ദ്രീകരിക്കേണ്ടതിന്റെ ആവശ്യകതയെക്കുറിച്ചും ഇരു നേതാക്കളും ചർച്ച ചെയ്തു.
എത്രയും വേഗം ഇന്ത്യ സന്ദർശിക്കാൻ പ്രധാനമന്ത്രി പ്രസിഡന്റ് മാക്രോണിനെ ക്ഷണിച്ചു.
(
വാണിജ്യ വ്യവസായ മന്ത്രാലയം
ലോജിക്സ് ഇന്ത്യ ലോഗോ പ്രകാശനം ചെയ്തു
ലോജിക്സ് ഇന്ത്യ 2019 ന്റെ ലോഗോ, ബ്രോഷര് പ്രകാശനങ്ങള് കേന്ദ്ര വാണിജ്യ, വ്യവസായ, സിവില് ഏവിയേഷന് മന്ത്രി ശ്രീ സുരേഷ് പ്രഭു ന്യൂഡല്ഹിയില് നിര്വ്വഹിച്ചു. ഇന്ത്യ ലോകത്തെ ഏറ്റവും വേഗത്തില് വളരുന്ന സമ്പദ്വ്യവസ്ഥയാണെന്നും, മറ്റു രാജ്യങ്ങളുമായി ഉന്നതമായ ലോജിസ്റ്റിക്സ് ബന്ധങ്ങളാണ് ഇന്ത്യ ലക്ഷ്യമിടുന്നതെന്നും അദ്ദേഹം പറഞ്ഞു. ഫെഡറേഷന് ഓഫ് ഇന്ത്യന് എക്സ്പോര്ട്ട് ഓര്ഗനൈസേഷന് സംഘടിപ്പിക്കുന്ന മെഗാ ലോജിസ്റ്റിക് ഇവന്റായ ലോജിക്സ് ഇന്ത്യ 2019, ജനുവരി 31 മുതല് ഫെബ്രുവരി 02 വരെ ന്യൂഡല്ഹിയിലാണ് നടക്കുക. 20 രാജ്യങ്ങളില് നിന്നുള്ള 100 പ്രതിനിധികള് പരിപാടിയില് പങ്കെടുക്കും. ഇന്ത്യയുടെ ലോജിസ്റ്റിക്സ് കാര്യക്ഷമത വര്ദ്ധിപ്പിക്കുക, ചെലവു കുറഞ്ഞ ലോജിസ്റ്റിക്സ് സംവിധാനം വികസിപ്പിക്കുക തുടങ്ങിയവയാണ് ലോജിക്സ് ഇന്ത്യ 2019 ലക്ഷ്യമിടുന്നത്.
IE/AB
(Visitor Counter : 99
പ്രധാനമന്ത്രിയുടെ ഓഫീസ്
പ്രധാനമന്ത്രി ജനൗഷധി പരിയോജനയുടെ അസമിലെ പുരോഗതിയെ പ്രധാനമന്ത്രി പ്രശംസിച്ചു
പ്രധാനമന്ത്രി ജനൗഷധി പരിയോജനയുടെ അസമിലെ പുരോഗതിയിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
ക്വീൻ ഓജ എംപിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
"പ്രധാൻ മന്ത്രി ജൻ ഔഷധി പദ്ധതിയുമായി ബന്ധപ്പെട്ട അസമിലെ ജനങ്ങളുടെ അനുഭവം പ്രോത്സാഹജനകമാണ്. രാജ്യത്തെ ജനങ്ങളുടെ ആരോഗ്യ സുരക്ഷയിൽ ഞങ്ങളുടെ ഗവണ്മെന്റ് പ്രതിജ്ഞാബദ്ധമാണ്."
-ND-
(
ആരോഗ്യ, കുടുംബക്ഷേമ മന്ത്രാലയം
169.19 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 169.19 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
12.02 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രധാനമന്ത്രിയുടെ ഓഫീസ്
സ്വാഹിദ് ദിവസിൽ അസം പ്രസ്ഥാനത്തിൽ പങ്കെടുത്ത എല്ലാവരുടെയും ധീരത പ്രധാനമന്ത്രി അനുസ്മരിച്ചു
സ്വാഹിദ് ദിവസിൽ അസം പ്രസ്ഥാനത്തിൽ പങ്കെടുത്ത എല്ലാവരുടെയും വീര ധൈര്യത്തെ പ്രധാനമന്ത്രി ശ്രീ നരേന്ദ്ര മോദി അനുസ്മരിച്ചു.
ട്വീറ്റിൽ പ്രധാനമന്ത്രി പറഞ്ഞു;
"അസം പ്രസ്ഥാനത്തിന് നമ്മുടെ ചരിത്രത്തിൽ ഒരു പ്രത്യേക സ്ഥാനമുണ്ട്. ഇന്ന്, സ്വാഹിദ് ദിവസിൽ, ഈ പ്രസ്ഥാനത്തിൽ പങ്കെടുത്ത എല്ലാവരുടെയും ധീരമായ ധീരത ഞാൻ ഓർക്കുന്നു. അസാമിന്റെ തനതായ സംസ്കാരം സംരക്ഷിക്കാൻ അവർ നൽകിയ സംഭാവന നാം ഒരിക്കലും മറക്കില്ല."
--ND--
The Assam Movement has a special place in our history. Today, on Swahid Diwas, I recall the heroic courage of all those who took part in this movement. We will never forget their contribution to preserve Assam’s unique culture.
— Narendra Modi  December 10, 2022
আমাৰ ইতিহাসত অসম আন্দোলনৰ এক বিশেষ স্থান আছে। আজি শ্বহীদ দিৱসৰ দিনা এই আন্দোলনত অংশগ্ৰহণ কৰা সকলোৰে বীৰত্বপূৰ্ণ সাহসৰ কথা সোঁৱৰণ কৰিছো। অসমৰ অনন্য সংস্কৃতি ৰক্ষাৰ ক্ষেত্ৰত তেওঁলোকৰ অৱদান আমি কেতিয়াও পাহৰিব নোৱাৰোঁ।
— Narendra Modi  December 10, 2022
ഗിരിവര്ഗ്ഗകാര്യ മന്ത്രാലയം
ദേശീയ പോഷകാഹാരമാസത്തോടനുബന്ധിച്ച്ഗിരിവര്ഗ്ഗ മേഖലകളില് നടപ്പിലാക്കുന്ന പദ്ധതികള് അവലോകനം ചെയ്തു
ദേശീയ പോഷകാഹാരമാസആഘോഷത്തോടനുബന്ധിച്ച്വിവിധ സംസ്ഥാനങ്ങളിലെയുംകേന്ദ്രഭരണ പ്രദേശങ്ങളിലെയുംഗിരിവര്ഗ്ഗ മേഖലകളില് നടപ്പിലാക്കിവരുന്ന പദ്ധതികള് കേന്ദ്ര ഗിരിവര്ഗ്ഗ കാര്യസെക്രട്ടറി ശ്രീ. ദീപക്ഖാണ്ഡേല്ക്കര് ന്യൂഡല്ഹിയില് നിന്ന്വീഡിയോകോണ്ഫറന്സിലൂടെ അവലോകനം ചെയ്തു. സംസ്ഥാന ഗിരിവര്ഗ്ഗ വകുപ്പുകള്തയ്യാറാക്കിയ പ്രതിവാരഷെഡ്യൂളുകളും കര്മ്മപദ്ധതികളും വിശദമായി ചര്ച്ച ചെയ്തു. പോഷകാഹാരത്തിന്റെ പ്രാധാന്യംഅടിസ്ഥാനതലത്തില്എത്തിക്കുന്നതിന് കൂടുതല് ഗ്രാമസഭകള്വിളിച്ചുചേര്ക്കണമെന്ന്സെക്രട്ടറി നിര്ദ്ദേശിച്ചു.
ദേശീയ പോഷകാഹാരദൗത്യത്തിന്റെകീഴിലാണ്രാജ്യത്തുടനീളംദേശീയപോഷാകാഹാരമാസംആചരിക്കുന്നത്. കേന്ദ്ര വനിതാശിശുവികസന, ഗിരിവര്ഗ്ഗ കാര്യ മന്ത്രാലയങ്ങള്സംയുക്തമായിട്ടാണ്ഇതോടനുബന്ധിച്ച് ഒട്ടനവധി പരിപാടികള്ആവിഷ്കരിച്ചിട്ടുള്ളത്.
ND/MRD
(Visitor Counter : 39
വ്യോമയാന മന്ത്രാലയം
യാത്രക്കാരുടെ ബുദ്ധിമുട്ട് ഒഴിവാക്കാന് വിമാനക്കമ്പനികള്ക്ക്് ഡി.ജി.സി.എ.യുടെ നിര്ദ്ദേശം
കൊച്ചി വിമാനത്താവളം അടച്ചിട്ടതു നിമിത്തം യാത്രക്കാര് ബുദ്ധിമുട്ടുന്നത് ഒഴിവാക്കാനായി കൂടുതല് സര്വീസുകള് ആരംഭിക്കാന് ആഭ്യന്തര സര്വീസ് നടത്തുന്ന വിമാനക്കമ്പനികള്ക്ക്് ഡയറക്ടര് ജനറല് ഓഫ് സിവില് ഏവിയേഷന്  നിര്ദേശം നല്കി. കൊച്ചിയിലേക്കു വരേണ്ട എഴുപത്തൊന്നും പോകേണ്ട എഴുപത്തിനാലും ആഭ്യന്തര വിമാനസര്വീസുകളില് വരേണ്ട 23ഉം പോകേണ്ട 24ഉം സര്വീസുകള് തിരുവനന്തപുരം, കോഴിക്കോട്, കോയമ്പത്തൂര് വിമാനത്താവളങ്ങളിലേക്കു തിരിച്ചുവിട്ടു.
കേരളത്തിലെ തിരുവനന്തപുരം, കോഴിക്കോട് വിമാനത്താവളങ്ങളിലും അയല്സംസ്ഥാനങ്ങളിലുള്ള തൊട്ടടുത്ത വിമാനങ്ങളായ മംഗലാപുരം, കോയമ്പത്തൂര് എന്നിവിടങ്ങളിലും ഏറ്റവും കുറഞ്ഞ യാത്രക്കൂലി മാത്രമേ ഈടാക്കാവൂ എന്നു നിര്ദേശിച്ചിട്ടുണ്ട്. കേരളത്തില്നിന്നും തൊട്ടടുത്ത വിമാനത്താവളങ്ങളില്നിന്നുമുള്ള ദൈര്ഘ്യമേറിയ സര്വീസുകള്ക്കു പതിനായിരം രൂപയും ഹ്രസ്വദൂര സര്വീസുകള്ക്ക് എട്ടായിരം രൂപയും മാത്രമേ പരമാവധി പാടുള്ളൂ എന്ന് എയര്ലൈനുകളോട് അഭ്യര്ഥിച്ചിട്ടുണ്ട്.
ഇതിനു പുറമെ, തിരുവനന്തപുരം, കോഴിക്കോട്, കോയമ്പത്തൂര്, മംഗലാപുരം വിമാനത്താവളങ്ങളിലേക്കുള്ളതും ഇവിടങ്ങളില്നിന്ന് ആരംഭിക്കുന്നതുമായ 32 സര്വീസുകളുടെ യാത്രാനിരക്ക് ഡി.ജി.സി.എ. എല്ലായ്പ്പോഴും നിരീക്ഷിക്കുന്നുണ്ട്. കൂടിയ നിരക്ക് ഈടാക്കുന്ന എയര്ലൈനുകളോടു നിരക്കു താഴ്ത്താന് ആവശ്യപ്പെട്ടിട്ടുണ്ട്.
ആഭ്യന്തര എയര്ലൈനുകളുടെ ഉന്നത ഉദ്യോഗസ്ഥരുടെ യോഗം ഡി.ജി.സി.എ. വിളിച്ചുകൂട്ടിയിരുന്നു.
ഡി.ജി.സി.എ. സജ്ജമാക്കിയ കണ്ട്രോള് റൂം 24 മണിക്കൂറും പ്രവര്ത്തിക്കുന്നുണ്ട്. വിമാനടിക്കറ്റുകളുടെ പണം തിരിച്ചുനല്കല്, വിമാന സര്വീസുകളുടെ സമയക്രമം മാറ്റല്, വിമാന സര്വീസുകള് പുനഃക്രമീകരിക്കല്, മറ്റു സാധ്യതകള് തേടല് എന്നീ കാര്യങ്ങളും പരിഗണിക്കുന്നുണ്ട്.
(Visitor Counter : 67